ועדת הכלכלה, כנסת 25, פרוטוקול מספר 168, 2023-07-09 00:00

דוד ביטן: בוקר טוב לכולם

דוד ביטן:  הנושא הפחתת עמלת דמי ניהול פיקדון ניירות ערך, או בעצם לא הפחתה, אלא בחינה

דוד ביטן:       לובי 99, אני מבין שבישיבה הקודמת אתם העליתם את הנושא הזה, תחזרי ותציגי לנו את זה שוב פעם

לינור דויטש: אני אציג שוב את הנושא שאנחנו הצפנו

לינור דויטש:  אנחנו מטפלים בנושא הזה כבר מעל שמונה חודשים, נושא של עמלה על ניירות ערך

לינור דויטש:  אנחנו פנינו לבנק ישראל כבר לפני למעלה שמונה חודשים, יחד עם 'רווח נקי', שזו עמותה נוספת, כדי לבדוק איתם למה משולמת העמלה הזאת שאין לה שום היגיון, שאנחנו היחידים בעולם שמשלמים אותה

לינור דויטש:  יאיר אבידן, המפקח היוצא, הסכים איתנו, הוא אפילו התראיין בשבוע שעבר, לא יודעת מי מכם ראה, ואמר שאם יש שתי עמלות שצריך לטפל בהן, אחת מהן זה הנושא של עמלת דמי ניהול פיקדון ניירות ערך

לינור דויטש:       צריך להבין שעמלות ניירות ערך זה סכום של מיליארד שקל בשנה, הן שליש מהעמלות שמשקי הבית משלמים לבנקים וזה כסף שיורד ישר מהחסכונות של הציבור שמושקעים בקרנות הנאמנות וניירות ערך בבורסה

לינור דויטש:  העיוות הגדול ביותר שזה עמלה שנגזרת משווי החיסכון

לינור דויטש:  בניגוד לכל העמלות האחרות שאתה יודע פחות או יותר כמה אתה משלם, זה אתה לא יודע כמה השירות עולה לך

לינור דויטש:  הם גוזרים את זה כאחוז משווי התיק, זה יכול להיות שאני ואתה, יעשו לי ולך את אותה פעילות, אתה תשלם על זה 1,000 שקל ואני אשלם על זה 50 שקל, ואתה לא תדע את זה גם בכלל

לינור דויטש:       זה מצב שהוא מעוות, אין כמותו במקומות אחרים

לינור דויטש:  בנק ישראל גם הסכים איתנו על זה, הם אשכרה הודו בזה וזה עדיין לא טופל, שמונה חודשים אחרי, ואנחנו באמת מחכים לראות למה מחכים, כי כולם מבינים שיש פה עוולה, כולם מבינים שזה סכומי עתק, שאנשים נדפקים מזה

לינור דויטש:  אני לא יודעת אם ראיתם, שאול אמסטרדמסקי עשה על זה סרטון, פנתה אליו בת של פנסיונר שגילתה שגבו מאבא שלה 69,000 שקל בשנה עמלות בשנה על הסיפור הזה של אחוז מהתיק

דוד ביטן: כמה היה לו בתיק?      

לינור דויטש: אני לא יודעת, שאלה טובה, אבל 69,000 ₪ עמלות בכל מקרה, לאור העובדה ש-97% מהישראלים שבכלל סוחרים בניירות ערך עושים את זה בבנקים ולא בבתי השקעות או במקומות אחרים הזולים יותר, אנחנו חושבים שיש פה כשל שחייבים לטפל בו

לינור דויטש:  לכן יזמנו את הסיפור הזה של הדיון כדי לקדם את הדברים כי בנק ישראל לא זז מספיק מהר

דוד ביטן: אם אבידן שהיה המפקח על הבנקים הסכים, את אומרת, מי מנע ממנו לעשות את זה?      

לינור דויטש: זו שאלה מצוינת

לינור דויטש:  יש פה נציגי בנק ישראל

דוד ביטן: לא, אני שואל

דוד ביטן:  רק אחרי שהוא עזב הוא החליט להסכים? נציג הבנקים, מי נציג הבנקים פה? מה אתם עושים בשביל העמלה הזאת ללקוחות שלכם?      

גלי כספרי: הבנקים גובים שני סוגים של עמלות

גלי כספרי:  עמלת דמי ניהול ניירות ערך, כפי שגובים גם גופים אחרים, גם בחו"ל, זו עמלה מקובלת שהיא נגבית על בסיס הרבה פעולות שהבנק עושה עבור הלקוח

גלי כספרי:  קודם כל יש מעקב ודיווח על כל מה שקורה בחשבון ניירות ערך, הבנקים עושים שערוך יומי של התיק, משווים את הרישומים עם רישומים מהבורסה, מבצעים פעולות שונות עבור הלקוח, למשל טיפול בתשלומים שמגיעים ללקוח, כמו תשלומי ריבית, כמו תשלומי דיבידנד, אירועים שונים שיש בחברה, כמו פיצול או איחוד הון, חלוקת מניות הטבה, עדכונים שונים של החברות, עדכונים של קרנות הנאמנות, עדכון לקוחות באירועים כמו אספת בעלי מניות ותביעות ייצוגיות, עדכון הלקוחות וקבלת הוראות ביחס לאירועים כמו הצעות רכש או מימוש אג"ח להמרה, תשלומי דיבידנד, תשלומי ריביות

גלי כספרי:       כל הפעולות האלה נכנסות בבנקים בעמלה אחת שנקראת דמי ניהול חשבון ניירות ערך

גלי כספרי:  מעבר לזה כמובן יש את כל הפעילות בעולם של אבטחה והגנת סייבר, שצריך להגן, יש פה הרבה סיכונים תפעוליים, סיכוני סייבר, והבנקים כמובן משקיעים בזה הרבה מאוד תשומות

גלי כספרי:  זה בגדול מה שעומד מאחורי העמלה

דוד ביטן: הבנתי

דוד ביטן:  את מודעת לזה, דויטש, שאם אנחנו נעשה עמלה קבועה מי שייפגע זה הקטנים?      

משה שמיר: אני אשמח לענות

לינור דויטש: קאשי הוא מנהל תחום פיננסים, תן לו שנייה להגיב כי יש לנו תשובות גם על זה

דוד ביטן: לא, אני שואל אותך

לינור דויטש: אני לא חושבת שזה נכון, אבל תן שנייה לקאשי להסביר לך

דוד ביטן: את לא חושבת שזה נכון?      

לינור דויטש: לא

דוד ביטן: למה את אומרת שבכל העולם אין אחוזית? על מה את מסתמכת?      

לינור דויטש: בדקנו את זה

דוד ביטן: מי אתה?      

משה שמיר: אני משה קאשי, מנהל תחום פיננסים בלובי 99

משה שמיר:  אני רק רוצה להגיב למה שהם אומרים

משה שמיר:  כל הפעולות שהבנקים עושים, שהיא פירטה, לא קשורים לשווי התיק

משה שמיר:  מה שאנחנו מבקשים זה לא לבטל - - -     

דוד ביטן: אבל זו עבודה שהם צריכים לעשות

משה שמיר: אין בעיה, אז הם יכולים לגבות עמלה, להגיד עד 200 שקל, 300 שקל, 400 שקל ברבעון, אבל לא ייתכן שהעמלה הזאת תיגזר משווי התיק בלי שום קשר לכל הפעולות שהם עושים

משה שמיר:  זו העמלה היחידה במערכת הבנקאית שאתה לא יודע כמה תשלם

משה שמיר:  באים אליך בסוף הרבעון, אומרים: יצא לנו 1,500 שקל ולוקחים לך

משה שמיר:       הלקוח צריך לדעת מראש

משה שמיר:  הבנק, כל הפעולות שהוא עושה, הוא יודע מראש איזה פעולות הוא צריך לעשות, היא הרגע פירטה אותן, הוא יכול להגיד שכל הפעולות האלה עולות לו 100 שקל, 200 שקל

משה שמיר:  אותן פעולות עושים החש"בים, המתחרים שהנציגים שלהם יושבים פה, אותן פעולות בדיוק, אותו סייבר, אותן הודעות, והם גובים במקסימום 25 שקל בחודש, בלי שום קשר לגובה התיק

דוד ביטן: את מי אתה מייצג?      

עודד אופק: אני מטעם איגוד הברוקרים בבורסה לניירות ערך בתל אביב

דוד ביטן: ומה אתם גובים באמת?      

עודד אופק: העמלה שמיוחסת לבנקים לא נגבית על ידי חברי הבורסה, אבל אנחנו כאן בגלל עניין אחר, דווקא לשיפורים נוספים שהיינו רוצים לראות

דוד ביטן: נדבר על זה, אבל כמה אתם גובים? מה שהוא אומר, 25 שקל חודשית?      

עודד אופק: בדרך כלל אין את דמי המשמרת הקבועים שנגזרים משווי התיק, שזו העלות העיקרית שנגבית

דוד ביטן: אתם לא גובים אחוזים?      

עודד אופק: בדרך כלל לא

דוד ביטן: מה זה בדרך כלל? כן או לא?      

עודד אופק: אני לא רוצה לתת נתונים סופיים, אבל לדעתי אין את העמלה הזאת, אלא עמלה שנגזרת מפעולות בלבד

דוד ביטן: וכל מה שאמרה נציגת הבנקים עכשיו, אתם עושים אותו דבר?      

עודד אופק: כל פעולה שנעשית בקשר עם תיק ניירות ערך ככלל נעשית גם על ידי החש"בים

דוד ביטן: שמעת מה היא אומרת שהם עושים, אתם עושים את זה גם כן?      

עודד אופק: נעשות הפעולות, אני לא רוצה להתייחס לכל פעולה פרטנית, אבל ככלל הפעולות הן די דומות כי שני הצדדים מנהלים תיק ניירות ערך או משמורת לניירות ערך

משה שמיר: אני רק רוצה לחזק נקודה

משה שמיר:  מה שקורה פה זה שהבנקים עושים את אותה פעולה ויכולים לקחת 1,000 ו-2,000 שקל לתיק בזמן שאותן פעולות עושים החש"בים ולוקחים 25 שקל לחודש

דוד ביטן: מה זה 2,000-1,000, לאלה שיש להם שניים או שלושה מיליון שקל תיק?      

משה שמיר: זה לא משנה

דוד ביטן: בדרך כלל הגדולים מסתדרים עם הבנקים על עמלה יותר נמוכה

משה שמיר: יש נתונים של הבורסה, אנחנו בדקנו גם לפי שווי תיק

משה שמיר:  גם לפי שווי תיק העלויות האלה מאוד גבוהות ואין סיבה שמישהו שמחזיק תיק של חצי מיליון, שזה החסכונות שלו – יש אנשים שאין להם פנסיה והם חסכו כל החיים ושמו בקרנות נאמנות, זה לא אנשים עשירים, אנחנו לא מדברים פה על העשירון העליון, אלה אנשים ממעמד הביניים שעובדים וחוסכים ובנוסף לפנסיה שלהם הם קונים גם קרנות נאמנות דרך הייעוץ שהם מקבלים מהבנקים

משה שמיר:  על הכסף הזה הבנק גובה 2,000, 3,000, 5,000 שקל, סכומים אסטרונומיים כשבצד השני, בגלל שיש חסמי מעבר, המתחרים בישראל משלמים 25 שקלים

משה שמיר:  אני אישית יש לי תיק, אני משלם 28 שקל וזה יקר

דוד ביטן: אני רוצה להבין, תיק של חמישה מיליון שקל, הבורסה, הם גובים 25 שקל?      

משה שמיר: אם תשים אצל חש"ב הם ייקחו לך 25 שקלים

דוד ביטן: אני שואל, תיק של חמישה מיליון שקל, זה מה שאתה גובה, 25 שקל לחודש?      

עודד אופק: אדוני, לא בדקנו את הנתונים

דוד ביטן: אתה בא לפה אתה אומר דברים, אני רוצה לדעת, כל תיק אתה גובה 25 שקל? הגבוה והקטן אותו דבר?     

עודד אופק: תודה לאל יש תחרות בין החש"בים, שהם לוקחים עמלות שונות, אני לא יכול להתייחס, אני לא אוסף את הנתונים כי אני לא יכול לאסוף את הנתונים

דוד ביטן: הוא אמר שאתה גובה 25 שקל, שאלתי אותך, אמרת לי כן, אז אני שואל אותך עוד פעם, אני מחדד

דוד ביטן:  אם אין לך תשובה אז אל תגידו סתם דברים, חבר'ה

עודד אופק: ראשית, אדוני, לא אמרתי כן, אמרתי שזה משתנה ושאין לי את הנתונים בדוקים

דוד ביטן: אמרת בגדול כן

עודד אופק: אמרתי שככלל לא גובים את העמלה המשתנה ש - - -     

דוד ביטן: טוב, אז זה לא מדויק

לינור דויטש: אתה מדבר על סכומים, תסתכל על הסוחר הקטן, אני מחזיקה תיק של 100,000 שקל

דוד ביטן: אני רק שאלתי אם 25 שקל זה חל על כולם או על חלק

גלי כספרי: רציתי רק לחדד משהו

גלי כספרי:  המודל היחיד שמבטיח שלקוח קטן ישלם מעט ולא יסבסד לקוח גדול זה מודל שבו העמלה נגזרת משווי התיק

גלי כספרי:  למה היא נגזרת משווי התיק? משום - - -     

דוד ביטן: אבל יש גם מודל באמצע

גלי כספרי: למה היא נגזרת משווי התיק? משום שבוודאי ככל שהתיק יותר גדול יש בו יותר ניירות ערך

גלי כספרי:  כל הרשימה שהקראתי קודם, ככל שיש יותר ניירות ערך יש יותר אירועים, יותר דיווחים

דוד ביטן: הבנתי, בסדר

דוד ביטן:  אבל עדיין אפשר משהו באמצע שאומר נגיד אחוז או חצי אחוז, לא יותר מ-25 שקל, לא יותר מ-40 שקל

דוד ביטן:  יש כל מיני מודלים, זה לא חייב להיות מודל אחד

דוד ביטן:       בנק ישראל, ואמרנו את זה אחרי ההערה של לובי 99 בישיבות שהיו, ביקשנו דיון אחד, אז נתנו לכם לבדוק את העניין, קודם כל אני רוצה לדעת, לפני שאתם מדברים, בכל העולם מה המצב

דוד ביטן:  קחי את אירופה

עודד פורר: קודם כל בעולם אין רגולציה שקובעת לבנקים איך לגבות את העמלה הזאת או בכלל עמלות

עודד פורר:  כל הבנקים גובים בהתאם לשיקול דעתם ואין טבלה אחידה כמו שיש אצלנו

עודד פורר:  זה שהעמלה אצלנו היא אחוזית זה נובע מזה שבכללי עמלות הנגיד קבע שזה יהיה אחוזי

עודד פורר:  זה לא הבנקים החליטו את זה, הנגיד קבע

דוד ביטן: אתם קבעתם

דוד ביטן:  אבל מה קורה באירופה? באירופה זה אחוזים או סכום?      

עודד פורר: עכשיו עשינו בדיקה בין-לאומית בנושא הזה

עודד פורר:  מכיוון שאין רגולציה אז יש בנקים שככה וככה

עודד פורר:  מצאנו שבבריטניה, בארה"ב, בקנדה, באוסטרליה, בהולנד ובלגיה ובגרמניה, בכל המדינות האלה, יש גם בנקים שגובים לפי שיעור משווי התיק וגם בנקים שגובים סכום קבוע

דוד ביטן: ושאר המקומות שלא אמרת?      

עודד פורר: אלה המקומות שעשינו בדיקה

דוד ביטן: אנגליה וצרפת, מה המצב?      

עודד פורר: באנגליה יש גם וגם, יש בנקים שגובים סכום קבוע ויש בנקים שגובים לפי שווי תיק

עודד פורר:  המדינה הנוספת היחידה שעשינו בה בדיקה וזה לא גם וגם, זה נורבגיה, ששם זה סכום קבוע עם מדרגות ופטור מעמלה בתיק בשווי נמוך

דוד ביטן: מה האחוז?      

עודד פורר: זה המנגנונים, אין לי את האחוז

דוד ביטן: אין לכם את האחוז שם?      

עודד פורר: אפשר לבדוק, כרגע אין לנו

דוד ביטן: תבדקו לישיבה הבאה

עודד פורר: בסדר גמור

עודד פורר:  אז אלה המדינות שבדקנו וברובן יש גם וגם

דוד ביטן: קודם כל אתם רואים שזה לא מדויק, אמרתם שאין את זה באף מקום בעולם

דוד ביטן:  מה מידת ההשפעה שלכם, האם אתם יכולים להחליט לבנקים בעניין הזה מה גובה העמלה שהם יכולים לקבל? נגיד שזה לא אחוזי אלא שקלי

עודד פורר: אנחנו קובעים בכללי העמלות את המנגנון, זה יכול להיות כל מנגנון שנחשוב עליו

עודד פורר:  חשבנו על הרבה אפשרויות ואנחנו עוד לא החלטנו מה המנגנון המיטבי

משה שמיר: אני רק רוצה להגיד שבכל המדינות שהיא ציינה אין מקרה אחד ש-97% ממשקי הבית נמצאים בחמש קבוצות בנקים גדולות

משה שמיר:  זה נתון שרשות התחרות בדקה

דוד ביטן: אין פה הרבה בנקים, מה אני יכול לעשות? אנחנו מדינה קטנה

משה שמיר: יש חש"בים, יש חברי בורסה מחו"ל

משה שמיר:  משקי הבית כלואים - - -     

דוד ביטן: לא, אמרת לי פה עכשיו שבדקתם ואין בעולם

דוד ביטן:  אז הנה יש, קודם כל, זה לא מדויק מה שאמרת, עכשיו אתה מצדיק את למה אמרת

דוד ביטן:  זה לא רלוונטי

דוד ביטן:  זה המצב במדינת ישראל, אין הרבה בנקים, מכל מיני סיבות

דוד ביטן:  זה שבגרמניה יש הרבה בנקים, בארה"ב יש הרבה בנקים, זה לא רלוונטי לעיקרון

עודד פורר: עוד דבר לעניין הזה של האחוזי, במדינת ישראל גם בפנסיה העמלות הן בשיעורים, הן לא בסכומים

דוד ביטן: עוד שאלה, לפני שאת מתחילה

דוד ביטן:  הם אמרו שהגבייה זה מיליארד שקל בשנה, זה נכון? יש לכם תשובה לעניין הזה?      

עודד פורר: תיכף נבדוק

עודד פורר:  אני רוצה להגיד לעניין האחוזי שגם בפנסיה אנחנו משלמים שיעורים ולא סכומים קבועים וגם ממה שעולה ממחשבון הבורסה, שמציג את העמלות בתחום הזה באופן השוואתי של כל מי שנותן את השירות זה, אז מתוך ארבעה חש"בים אנחנו רואים, לפי המחשבון, שבאקסלנס בית השקעות ובמיטב טרייד משלמים אחוזי עם עמלת מינימום שקלית

משה שמיר: זה לא נכון

עודד פורר: זה מה שרואים במחשבון הבורסה

משה שמיר: אני העברתי לרשות לתחרות חוזים ולרשות לניירות ערך

דוד ביטן: אבל זה בנק ישראל, מה זה שייך לרשות לתחרות?      

עודד פורר: אנחנו מסתכלים על מחשבון הבורסה

משה שמיר: זה לא נכון

משה שמיר:  מה שהם אומרים פה לא נכון

דוד ביטן: מה לא נכון?      

משה שמיר: מה שהם מסתכלים במחשבון הבורסה, מחשבון הבורסה עושה חישוב, היא לוקחת את העמלה הקבועה שאתה משלם ומחלקת בסך התיק ומציגה אחוזים

משה שמיר:  אני מצפה מבנק ישראל שיעשה עבודה קצת יותר מעמיקה מלפתוח את המחשבון של הבורסה ויסתכל

משה שמיר:  שירים טלפון לחש"בים, שידבר איתם, שיבדוק את השוק

משה שמיר:  לפתוח את האתר של הבורסה ולהסתכל ולהגיד זו המציאות, צריך עבודה טיפ-טיפה יותר מעמיקה מזה

עודד פורר: אנחנו יודעים שכל שנה הבורסה פונה אלינו ואנחנו צריכים לאשר להם שהשיעורים שכתובים פה הם נכונים

עודד פורר:  אני לא יודעת, אנחנו סומכים על המחשבון

דוד ביטן: בסדר, תבדקו את העניין הזה

דוד ביטן:  הבנו, בסדר, זה לא אישי

דוד ביטן:  תהיה עוד ישיבה, זה לא משנה

קריאה: רק לוודא, מה שאתה טוען זה שהבורסה מפרסמת משהו שהוא לא מדויק? אנחנו נבדוק את זה

משה שמיר: הוא מדויק, השיעור - - -     

קריאה: אנחנו נבדוק, כי אז יש פה עוד שאלות כי זה פרסום לפי חוק, זה לא פרסום בעיתונות

משה שמיר: יפה, השיעור של העמלות הוא מדויק, זה פשוט חישוב, הם לוקחים את הסכום הקבוע ומחלקים בסך התיק

משה שמיר:  ולגבי זה שהבורסה מציגה לבנק ישראל את הנתונים, הבורסה מחויבת - - -     

דוד ביטן: בסדר, בנק ישראל, יש משהו במה שהוא אומר, תבדקו את העניין

משה שמיר: אני רק רוצה להגיד שהבורסה מחויבת פעם בשנה לדווח לוועדת הכספים על העמלות שהסוחרים משלמים, העמלות שנגבות בפועל

משה שמיר:  אנחנו בדקנו את הדיווחים האלה, בנק ישראל אפילו פעם אחת לא אישר את הדיווחים של הבורסה בנושא העמלה הספציפית הזאת

דוד ביטן: הבנתי

משה שמיר: זה כתוב, אני יכול להעביר לך את כל ה - - -     

דוד ביטן: בסדר, אני לא מומחה לזה, אתה לא צריך להביא לי כלום

דוד ביטן:  אם אתה טוען שהנתונים שבנק ישראל אומר, או שהוא מבין את הנתונים מהמחשבון והם לא מדויקים אז תעביר להם חומר והם יבדקו את זה

עודד פורר: רק שיהיה ברור על השולחן, כולנו רוצים את טובת הלקוחות, בפרט הלקוחות הקטנים

משה שמיר: יש שם סימן שאלה, תלחצו, זה כתוב שהוא מחשב את זה

דוד ביטן: בסדר, הוא בדק

דוד ביטן:  תבדקו את העניין

דוד ביטן:  לא עניתם לי על השאלה, כמה גבייה בשנה, של בנק, לא של החברות

עודד פורר: כן, אנחנו מדברים על המערכת הבנקאית, זה 682

עודד פורר: 5 מיליון ₪ לשנה על העמלה הזאת

דוד ביטן: זה לא מיליארד שקל

משה שמיר: מה שהיא אומרת זה רק ניירות ערך בישראל, יש גם ניירות ערך בחו"ל, הכול זה מיליארד, ואני יכול להציג לך מדיווחים של בנק ישראל

דוד ביטן: שלהם

משה שמיר: שלהם, שלהם

משה שמיר:  אני יכול לשלוח לך עכשיו דוח, מיליארד שקל, סך העמלות גביית ניירות ערך זה שני מיליארד שקל מתוך שישה

עודד פורר: נוסיף חו"ל

דוד ביטן: 682, אתם עומדים על זה?      

עודד פורר: זה ניירות ערך ישראליים, תיכף נעשה את הבדיקה

דוד ביטן: עכשיו עברנו אליכם

דוד ביטן:  עד סוף הישיבה תגידו את הסכום, ואם יש חלוקה קטנים וגדולים נשמח

דוד ביטן:  תיקים קטנים מול גדולים, יש לכם חלוקה כזאת של העמלות?      

עודד פורר: כן

עודד פורר:  אז כמו שנאמר פה, לובי 99 פנו לפיקוח על הבנקים לפני כשמונה חודשים ובאמת ראינו את המכתב שלהם וחשבנו שצריך לשים את הנושא על תכנית העבודה

עודד פורר:  מאז שקיבלנו את המכתב, וכתבנו את זה ללובי 99, הכנסנו את זה בתכנית העבודה שלנו ובהתאם לתכנית העבודה שלנו, אנחנו כתבנו את זה כבר אז, שאנחנו נבדוק את זה עד סוף 2023, כי באמת הוא חשב, כמו שאתם אומרים, שזה נושא שמצריך בדיקה

עודד פורר:       בעצם מה שלובי 99 מציעים זה שיהיה סכום פיקס לכל הלקוחות

עודד פורר:  אנחנו עשינו איזה שהיא סימולציה ובדקנו מה יקרה

עודד פורר:  אנחנו מניחים שהבנקים לא ירצו שההכנסות שלהם יירדו כתוצאה מהשינוי הזה

עודד פורר:  אם אנחנו נשנה את כללי העמלות ונכתוב במקום אחוזי שקלי, ונקודת ה-break even היא 97 שקלים לחודש, זה אומר שכל לקוח, לא משנה אם יש לו תיק קטן או גדול, ישלם 97 שקלים אם זה מה שהבנקים יקבעו בהנחה שאנחנו לא נפקח על העמלה זאת

עודד פורר:       המספר הזה, המשמעות שלו היא שכל מי שיש לו תיק עד 700,000 שקל ישלם יותר ממה שהוא משלם היום

עודד פורר:  היום לקוחות שיש להם תיקים קטנים משלמים בבנקים פחות ממה שהם משלמים בחש"בים והמשמעות של זה, שגם אם הסכום הזה יהיה מחצית ממנו, גם אם נגיד נפקח וזה יהיה 50 שקלים, אז עדיין כל מי שיש לו תיק, אפילו עד סדר גודל של 300,000 שקל, ישלם יותר ממה שהוא משלם היום

עודד פורר:  היום בתיקים הקטנים משלמים מעט, מי שיש לו תיק עד 50,000 שקל משלם בפועל 18 שקלים לחודש, מי שיש לו עד 100,000 שקל משלם סדר גודל של 43 שקלים לחודש

עודד פורר:  אלה הסכומים

עודד פורר:       אז צריך להבין שאנחנו חושבים שאם אנחנו נקבע סכום אחיד לכולם זה לא יהיה לטובת הלקוחות הקטנים והם אלה שאנחנו דואגים להם

עודד פורר:  הלקוחות הגדולים יכולים להסתדר מול הבנקים ולהתמקח ולשלם פחות

עודד פורר:  אנחנו לא רוצים שהלקוחות הקטנים יסבסדו את הגדולים וזו התוצאה, לפי הבדיקה שלנו, של קביעת מחיר פיקס

עודד פורר:  שוב, אני מתנצלת שאני מסתמכת על מחשבון הבורסה, שקשה לי לקבל את זה שהוא לא אמין, אבל בחש"בים סכומי המינימום פה הם גבוהים, בפסגות זה 20 שקל לחודש פיקס, ב-IBI זה 50 שקלים לחודש וביתר זה 40 ו-90 וגם העמלה היא אחוזית

עודד פורר:       יש כל מיני רעיונות שאנחנו בוחנים אותם ואנחנו נשמח לקבל עוד זמן לבחינה

עודד פורר:  אני מבינה שפניתם לפני שמונה חודשים, הדבר הזה הוא מורכב, הוא לא משהו שאנחנו רוצים לעשות אותו בשליפה ואנחנו לא רוצים לנסות לשפר ולצאת מקללים

עודד פורר:  אז אנחנו נשמח לקבל עוד זמן, כפי שהיה בתכנית העבודה המקורית שלנו, ולבחון את זה לעומק ולבוא עם הצעה שתהיה לטובת הלקוחות הקטנים

דוד ביטן: אתם תקבלו, בסדר

דוד ביטן:  מה רציתם להגיד?      

משה שמיר: אני רוצה להתייחס

משה שמיר:  מתואר פה מצב הזוי לחלוטין, שמשקי הבית משלמים 90 ומשהו שקל לחודש בממוצע, כשבחש"בים המחיר הממוצע זה 20 שקלים, וזה נובע מסיבה אחת, שלבנקים יש מודל אחד של שיעור מעמלה, שהלקוח לא מבין אותו, לא יכול לדעת מראש כמה הוא מקבל והוא לא יכול להשוות את זה לחש"ב

משה שמיר:  תארו לכם מצב שהבנקים יבואו מראש לכל מי שיש לו תיק ויגידו לו שהם גובים לו 90 שקלים, למחרת הוא ירים טלפון לחש"ב, ישאל כמה אני משלם פה? הוא יגיד לו 20 שקלים, אז או שהוא יעבור או שהבנקים יירדו

משה שמיר:  לא ייתכן שהבנקים גובים 90 ומשהו שקל באופן שהוא לא גלוי

דוד ביטן: לא, היום הם לא גובים

משה שמיר: היא אמרה, לפי החישוב שלה

דוד ביטן: אם יעשו אחיד

משה שמיר: אם יעשו והבנקים שומרים על הרווחיות, זאת אומרת הבנקים גובים עדיין את מיליארד השקל האלה, במודל החדש זה 97 שקלים לחודש

דוד ביטן: לא, אתה לא הבנת מה שהיא אמרה

דוד ביטן:  מה שהיא אומרת זה שכרגע התיקים הקטנים לא משלמים הרבה, גם עם האחוז, אם אתה תעשה אחיד הקטנים ישלמו בשביל הגדולים

משה שמיר: אבל בממוצע כולם משלמים 97 שקל, גם הקטנים וגם הגדולים, לפי החישוב שלה, בזמן שאצל החש"בים - - -     

דוד ביטן: היא לא אמרה את זה

דוד ביטן:  היא אמרה שאם יעשו מחיר אחיד, בשביל שהבנקים ישמרו על הרווחיות, עזוב כרגע תכנית אחרת, הם יצטרכו לגבות מכולם 97 שקל, גם הגדולים וגם הקטנים

דוד ביטן:  התוצאה היא שבמקרה הזה הקטנים יסבסדו את הגדולים

דוד ביטן:  זה מה שהיא אומרת

דוד ביטן:  היום זה לא המצב

משה שמיר: זה מה שהיא עשתה, היא עשתה - - -     

דוד ביטן: לא, אני מסביר ואתה מדבר מה שאתה רוצה

דוד ביטן:  זה לא מה שהיא אמרה והיא התכוונה למה שאני אמרתי

משה שמיר: אתם יכולים להגיד כמה לקוח ממוצע משלם היום דמי ניהול פיקדון ניירות ערך בחודש? זה אתם יכולים להגיד?      

עודד פורר: אין דבר כזה לקוח ממוצע

משה שמיר: קחו את המיליארד חלקו במספר התיקים, במספר הלקוחות, ותגידו כמה זה יוצא ממוצע, כי אם זה יוצא 90 ו-100 שקל כשבחש"ב הממוצע הוא 20 שקל יש פה גבייה עודפת של 600 מיליון שקל ואני אשמח שרשות התחרות תדבר על זה ונציגים של רשות ניירות ערך, הם כתבו עבודה בנושא

דוד ביטן: מי זה רשות התחרות פה? יש לכם השגות על מה שנאמר פה?      

זהר בוצר-שלו: אני אגיד את האמת, יש איזה חוסר הבנה לגבי הנתונים, לגבי אופן הגבייה של כל אחד מהגופים

זהר בוצר-שלו:  אנחנו אמרנו, אנחנו בעד פישוט המבנה של העמלות, אנחנו בעד מתן אפשרות ללקוחות להשוות בין נותני השירותים השונים

זהר בוצר-שלו:  לגבי איך לעשות את זה אנחנו כן משאירים את זה לרגולטורים הייעודיים שיש להם את ההבנה ואת המקצועיות

דוד ביטן: לא הבנתי

דוד ביטן:  מה זה קשור לרשות לתחרות קודם כל? אני לא רואה פה מה רשות התחרות יכולה להוסיף או להפחית

דוד ביטן:  מה אתם רוצים, אתם רוצים תחרות בין הבנקים על גובה עמלות? זה מה שאתם אומרים?      

זהר בוצר-שלו: לא רק בין הבנקים, אנחנו רוצים תחרות גם עם הגופים החוץ בנקאיים כדי שהלקוח יוכל להשוות

דוד ביטן: זה קיים היום

דוד ביטן:  אם הם אומרים היום שבתאגידים האלה שהם עובדים מחוץ לבנקים משלמים 25 שקל, אדם יכול לתת להם את הפיקדון שלו, זה קיים

דוד ביטן:  יש כאלה שמעדיפים לעשות את זה דרך הבנק, זו החלטה שלו, אבל אם באמת זה 25 שקל מול סכום יותר גבוה הוא עדיין רשאי לקחת את כל התיק שלו ולהעביר אותו לאחד מהתאגידים

דוד ביטן:  אני לא מבין את הטיעון

דוד ביטן:  זה קיים היום

משה שמיר: אם הוא יודע כמה הוא - - -     

דוד ביטן: מה זה אם הוא יודע? תאמין לי, אדם שיש לו כספים בבורסה מברר, הוא לא משלם סתם

דוד ביטן:  לא כולם משחקים בבורסה

זהר בוצר-שלו: ברגע שהלקוח מתקשה בהשוואה בין נותני השירותים השונים אז מן הסתם יש לו פחות יכולת להעריך איפה שווה לו

דוד ביטן: בסדר, אבל עדיין הזכות היא שלו

דוד ביטן:  הוא יכול לקחת את הכסף מהבנק, לשים אותו בהראל, אני יודע מה, שיעשו לו את העבודה הזאת

דוד ביטן:  יש המון חברות שעושות את העבודה הזאת, וגם יכולים להפסיד, לנצח, להרוויח, לעשות מה שרוצים

דוד ביטן:  אבל זה לא קשור לתחרות, אין פה קשר לתחרות

לינור דויטש: אני רק רוצה להגיד שיש נייר של רשות התחרות, חלק מהדברים שאנחנו הוצאנו פה מבוסס על נייר של רשות התחרות בנושא

דוד ביטן: קודם כל העליתם נושא, זה בסדר גמור, זה טוב שהעליתם ועובדה שלקחנו את זה לדיון, אבל עדיין אין לזה שום קשר לרשות התחרות, אני לא רואה מצב פה

דוד ביטן:  אני לא מבין מה הקשר, זה שהם עשו נייר, הכול טוב ויפה, מה זה פוגע בתחרות? דווקא זה שהסכומים לא זהים זה עוזר לתחרות, לא נגד, ואדם מחליט מה שהוא רוצה

משה שמיר: אני רק רוצה להגיד למה כן יש קשר

משה שמיר:  יש חסמי מעבר מאוד גדולים מהבנקים לחש"בים, החסם העיקרי זה חוסר יכולת להשוות בין העלויות, שאם פה זה אחוז ופה זה סכום קבוע אתה לא יכול להשוות

משה שמיר:  תחשוב שאתה עובר עם תיק - - -     

דוד ביטן: תאמין לי שאדם שיש לו תיק הוא לא פראייר, הוא יודע להשוות

דוד ביטן:  זה אדם שיש לו כסף, יש לו פיקדון והוא משווה, הוא לא נותן את הכסף שלו ככה סתם

משה שמיר: אני רק רוצה לתת דוגמה אישית שלי

משה שמיר:  לי יש תיק בחש"ב ויש לי שם חיסכון ובשביל להעביר כסף מהתיק שלי לבנק זה כל הזמן יום, יומיים, שלושה ימי עסקים

משה שמיר:  נניח שאם היו מאפשרים לי מהחש"ב להוציא כרטיס אשראי או לשלם חשבונות עירייה או דברים כאלה, שיהיה פריקות של השירותים

משה שמיר:  נכון להיום אתה לוקח את התיק שלך ושם אצל החש"ב יש לך המון בעיות בפתיחת תיק, בעיות בהעברת כספים

משה שמיר:       הם יכולים לתאר את כל הבעיות האלה וכל החסמים האלה פשוט כולאים את משקי הבית בתוך הבנקים והבנקים לוקחים עמלה שהלקוח לא יודע מראש כמה הוא מקבל, זו עמלה יחידה במערכת הבנקאית שאתה לא יודע כמה תשלם

משה שמיר:  באים לך בסוף רבעון, אומרים לך שיצא 1,500 שקל ומורידים לך

משה שמיר:  הרעיון בשינוי של העמלה זה שתוכל להשוות, שיהיה לך הרבה יותר קל להשוות

דוד ביטן: יש איזה חסמים שאנחנו לא יודעים עליהם?      

עודד אופק: כן, אדוני, אנחנו רצינו לדבר על החסמים האלה

עודד אופק:  גם רשות התחרות וגם רשות ניירות ערך פרסמו נייר עמדה שמפרט את החסמים הרבים שיש בקשר לפעילות בין חברי הבורסה לבין הבנקים

דוד ביטן: חסמים זה באמת העניין של רשות התחרות

דוד ביטן:  תגיד לי את החסמים

עודד אופק: יש נייר עמדה שהיא פרסמה

עודד אופק:  אחד מהחסמים העיקריים, בתור דוגמה, זה העברת התיק

דוד ביטן: אתם כל פעם מעבירים אותי לאיזה נייר, תגידו

דוד ביטן:  מה, אתם לא יכולים להגיד?      

עודד אופק: אדוני, אני מנסה להגיד

דוד ביטן: נו, אז תגיד

עודד אופק: לדוגמה העברת התיק המנוהל עצמו מהבנק לחבר הבורסה

עודד אופק:  תיאר כאן חברי כמה זמן לוקח להעביר תיק

עודד אופק:  זה מאפשר לבנק לשמר את ה - - -     

דוד ביטן: מי אחראי על הדבר הזה בממשלה?      

איציק שמולי: אני איציק שורקי מרשות ניירות ערך

דוד ביטן: אתם אחראים על החסמים האלה?      

איציק שמולי: אנחנו ביחד עם רשות התחרות

איציק שמולי:  המסמך, עשינו את הסריקה של כל החסמים כדי לטפל בהם

דוד ביטן: המסמך הזה קיים?      

איציק שמולי: המסמך הזה קיים ואני חושב שגם בחלק מהדברים טיפלנו, יש דברים שטיפלנו בהם, אבל יש עדיין דברים, בעיקר אני חושב זה עניין של הקושי של לקוח לעבור מבנק לחבר בורסה, כי כל הסיפור הזה שאנחנו מדברים פה עכשיו הוא סיפור של תחרות בין שני ענפים, בין ענף הבנקאות לענף החש"בים כשהחש"בים נמצאים בנחיתות

דוד ביטן: מה זה חלק פתרתם? היום אני רוצה לעבור מבנק לזה

עודד פורר: זה אנחנו טיפלנו

עודד פורר:  כל המעברים מבנקים לחש"בים הם מאוד פשוטים, זה גם חייב לפי ההוראות שלנו להיעשות תוך חמישה ימים

דוד ביטן: אבל הם אמרו שזה לא פשוט

עודד פורר: לא, הוא תיאר הפוך, מחש"ב לבנק

משה שמיר: לא, זה לוקח חמישה-שישה ימי עסקים, כשלקוחות גדולים, ואני ישבתי בחדר עסקאות, עושים את זה ביום אחד

משה שמיר:  אם אתה לקוח קטן שרוצה להעביר את התיק שלך זה חמישה-שישה ימי עסקים

משה שמיר:  הם משגעים אותך ואני מכיר אישית אנשים שניסו לעשות את זה, זה כמעט בלתי אפשרי לצאת מהבנק, אלא אם כן אתה מוכר את כל התיק

דוד ביטן: מה הבעיה לצאת מהבנק?      

משה שמיר: אם יש לך תיק ואתה רוצה להעביר אותו לחש"ב, יש שתי אפשרויות, או שאתה מוכר את כל התיק ומעביר את הכסף, או שאתה מעביר את הניירות עצמם

משה שמיר:  להעביר את הניירות עצמם, הבנקים מערימים קשיים שאי אפשר לתאר, זה חמישה, שישה, שבעה ימי עסקים, זה בזבוז זמן שאין לתאר אותו

דוד ביטן: מה, זה לא נכון מה שהוא אומר?      

עודד פורר: יש לנו הוראות ברורות בנושא הזה כדי לטפל בחסמים האלה

עודד פורר:  מעבר מבנק לחש"ב הוא מאוד פשוט וזול

עודד פורר:  הוא חמישה ימים, חמישה שקלים ואפשר להגיש את הבקשה מקוונת

עודד פורר:  משה, אם אתה נתקל במקרים כאלה שיש הפרה של ההוראה - - -     

משה שמיר: חמישה ימים להעביר תיק ניירות ערך? זה אמור להיות בלחיצת כפתור

עודד פורר: זו ההוראה שלנו, זה המקסימום

דוד ביטן: אבל את שומעת שגם הבורסה וגם רשות התחרות אומרים שיש בעיות

עודד פורר: אז אם יש בעיות אנחנו – אני לא מכירה - - -     

משה שמיר: לא צריך יותר מיום אחד להעביר ניירות ערך

משה שמיר:  לא צריך, זה לחיצת כפתור

דוד ביטן: בסדר, אנחנו לא התכוננו לזה, לא הביאו לנו שום נייר על זה

דוד ביטן:  אנחנו נעשה דבר כזה, קודם כל אני מסכים עם הטענה שאם אנחנו נעשה את זה שקלי מי שייפגע זה הקטנים

דוד ביטן:  זה אני מסכים עם הטענה הזאת ואני לא אתן שהקטנים ייפגעו ויסבסדו את הגדולים

דוד ביטן:  זה יורד מהפרק, הדבר הזה

משה שמיר: הם יכולים להציג נתון כמה קטנים יש?      

דוד ביטן: רק רגע

דוד ביטן:  זה דבר ראשון

דוד ביטן:  דבר שני, צריך פתרון ביניים

דוד ביטן:  אני יודע שאתם עובדים על זה, אתם רוצים עד דצמבר? אין שום בעיה, קחו עד דצמבר, אבל תביאו פתרון ביניים שאומר שהקטנים, גם אם נעשה עמלה עדיין הקטנים יצטרכו לשלם פחות

דוד ביטן:  תחשבו על זה, אני לא איש מקצוע, זה התפקיד שלכם

דוד ביטן:  זה דבר ראשון

דוד ביטן:       דבר שני, לגבי החסמים, אני מבקש שעד לישיבה הבאה, שזה הרבה זמן, אנחנו נעשה את הישיבה בדצמבר, תשבו עם רשות התחרות והבורסה ורשות ניירות ערך - - -     

עודד אופק: וגם אנחנו נשמח

דוד ביטן: זה משהו ממשלתי, קודם כל שהם יעבדו

דוד ביטן:  אתם תציגו להם

דוד ביטן:  אי אפשר להכניס את הפרטי לממשלתי

דוד ביטן:  הם יישבו על זה וכמובן אתם יכולים לתת להם חומרים ומה שצריך לעשות

דוד ביטן:  תשבו על העניין של החסמים עד דצמבר, תראו מה החסמים, תראו מה ניתן לפתור, מה פותרים ומה נשאר לדיון

דוד ביטן:  הוספנו לכם עוד מטלה עד דצמבר, אבל זה מספיק זמן

דוד ביטן:  ותעדכנו אותנו גם מה התוצאות של העניין הזה עוד לפני הישיבה

עודד פורר: בסדר גמור

לינור דויטש: קודם כל אני רוצה להגיד תודה על הדיון, כי אני חושבת שהקול של הכנסת הוא קריטי כדי לקדם מהלכים חשובים, אבל אני כן רוצה להגיד משהו לגבי הדברים

לינור דויטש:  בשורה התחתונה אם שמעת פה, כולם מסכימים שיש בעיה, יש בעיה שהיא קיימת

דוד ביטן: נכון, צריך לטפל בה

לינור דויטש: צריך לטפל בה

לינור דויטש:  יש פה אלמנט, בסופו של דבר הבנקים משחקים פה על העמימות, האחד, שיש חסמי מעבר, שתיים ש - - -     

דוד ביטן: אז הנה, אבל אנחנו נפתור את הבעיה הזאת

לינור דויטש: שלאנשים נוח יותר לקיים את הדברים באותו מקום ולא להעביר את התיק, והם בונים על העמימות של גובה הסכום, כשבעצם אנשים לא באמת יודעים מה - - -     

דוד ביטן: עוד משהו אחד שכחתי, לאור הדיון, כמו שעשינו בחוק ההסדרים חוק שמפשט את הידע והשקיפות שאנחנו נותנים ללקוחות

דוד ביטן:  אולי בעניין הזה גם שתהיה שקיפות

גלי כספרי: זה כולל גם את עמלות ניירות הערך, מה שעשיתם עכשיו

דוד ביטן: זה כלול בחוק הזה שחוקקנו?      

גלי כספרי: זה כולל גם את עמלות ניירות ערך, מה שחוקקתם עכשיו, וה-API שחוקקתם, גם כולל את העמלות

לינור דויטש: - - - היישום שלו

דוד ביטן: זה לוקח זמן, לצערי הרב, כי זה תוכנות

דוד ביטן:  מה שקשור למחשוב לוקח זמן

דוד ביטן:  אז יש את זה?      

גלי כספרי: יש את זה

דוד ביטן: זה כלול בעמלות?      

גלי כספרי: כן, כלול בעמלות

דוד ביטן: אז לפי החוק הזה שעשינו בחוק ההסדרים הנושא הזה נפתר, האנשים יקבלו באופן קבוע מה העמלה שהם משלמים

משה שמיר: אבל אתה יוצא מנקודת הנחה שכולם באמת יילכו לחוק API וכולם - - -     

קריאה: לא קשור ל-API, זה חוק אחר

גלי כספרי: כל הלקוחות יקבלו הודעה כל חודש עם העמלות

דוד ביטן: העניין הזה של לקבל מידע על העמלות נפתר, ייפתר ברגע שיתחילו ביישום החוק

משה שמיר: לא בהכרח, כי אתם יוצאים מנקודת הנחה שכל הציבור עכשיו יילך ויתקין את האפליקציות האלה ו - - -     

גלי כספרי: זה לא אפליקציה

גלי כספרי:  זה הודעה ללקוח שעבר בחוק ההסדרים

משה שמיר: גם היום מדווחים לו, אבל זה שבאים - - -     

דוד ביטן: לא, אבל עכשיו את כל העמלות, הוא חייב לדווח עמלה עמלה

משה שמיר: לא, אין פירוט, יש סך עמלות שהוא משלם

דוד ביטן: לא, יש גם פירוט

משה שמיר: הכנסת פירוט של משכנתאות, אין פירוט של עמלות

משה שמיר:  זה כולל סך כל העמלות, זו הודעת SMS

דוד ביטן: למה? יש פירוט, נכון?      

משה שמיר: משרד האוצר יושב פה

גרניט אופק: יש הנחיה בחוק ההסדרים שאומרת שבתוך ההודעה החודשית תהיה הפניה לקבלת פירוט בבנק

דוד ביטן: בסדר

דוד ביטן:  החוק הזה שעבר בחוק ההסדרים הוא רק שקיפות, אין בו משהו אחר, זה נושא שנפתר

דוד ביטן:  אם נראה שיש בעיה אז יעשו תיקון של החוק, יגישו תיקון של החוק בעניין הזה

לינור דויטש: אני רק רוצה להגיד בהקשר הזה, אני על הסיפור של הבנקים משטרום מ-2015

לינור דויטש:  כל פעם שהצלחנו להעביר איזה שהוא תיקון חוק לטובת הצרכן והם הבינו שהם הפסידו את הקרב של התיקון הם הלכו על דחייה

לינור דויטש:  דחייה, כל חודש שעובר, כל שנה שעוברת זה עוד מאות מיליונים לקופה של הבנקים ולכן האלמנט פה של דחיינות, גם מצד הבנקים וגם מצד בנק ישראל, עולה לנו במזומן

לינור דויטש:  למה צריך כל כך הרבה זמן? הרי כבר שמונה חודשים אתם יודעים שיש בעיה, כמה זמן זה לוקח לפתור אותה?      

דוד ביטן: זה לא קשור בכלל מה שהם אמרו, הזמן שהם קיבלו לנושא של החוק הזה של השקיפות מכיוון ששם באו וטענו שלוקח להם זמן לעשות את כל המחשוב וכו' והממשלה הסכימה לזה

דוד ביטן:  יש גם חוק אחר, לא זוכר כבר איזה חוק, שגם כן ביקשו זמן ואמרו לא, ומארכה לארכה לארכה עברנו כבר את הזמן שהם ביקשו אז

דוד ביטן:  כנראה שזה לוקח זמן, אין מה לעשות

יהושע רבינוביץ: כל פעם שמקבלים טיעונים של גופים מבחוץ שלא מתעסקים בבנקאות ולא מבינים כלום להקדים לוחות זמנים, כל פעם, אי אפשר לעמוד בזמנים

לינור דויטש: בחייך, אנחנו בודקים כל הזמן עם טכנולוגים

לינור דויטש:  אני מכירה אישית מתכנתים תלפיונים שיעשו לך את זה בשלושה ימים, פתאום אתה עושה לי כל דבר שנתיים

לינור דויטש:  הסיבה שאתם דוחים כל דבר, למרות שיש פתרונות טכנולוגיים, היא כי אתם מרוויחים מזה כסף וכל חודש שווה הרבה מאוד כסף

יהושע רבינוביץ: זה לא נכון

לינור דויטש: אני אביא לך פה שורת מומחי טכנולוגיה שאנחנו עובדים איתם, כשאני מראה להם את הדברים שאתם טוענים שאמורים לקחת שנים, הם אומרים: על מה את מדברת? אני אשב ואני אעשה לך את זה בשבוע

לינור דויטש:  ואתם אמורים להעסיק את האנשים היותר טובים במשק, אז די כבר לשטויות ולתירוצים האלה

יהושע רבינוביץ: אם את יוצאת מתוך נקודת הנחה שכל נציגי הממשלה, משרד האוצר, בנק ישראל, כולם אנשים שכל מה שהם רוצים זה לעבוד אצל הבנקים, לדחות לוחות זמנים - - -     

לינור דויטש: זה לא מה שאמרתי, אל תכניס לי מילים

יהושע רבינוביץ: זה מה שאת אומרת

לינור דויטש: מה שאמרתי זה שאתה יושב להם על הווריד פה - - -     

יהושע רבינוביץ: את אומרת שכל הדיונים בנושא הזה לא ענייניים

לינור דויטש: אתה יושב להם על הווריד פה ודואג שזה ייקח עוד זמן, ייקח עוד זמן ויידחה ויידחה

יהושע רבינוביץ: לא, לא, לא, יש אנשים שמבינים שהדברים - - -      

דוד ביטן: רק רגע, רק רגע

יהושע רבינוביץ: יש אנשים שעוסקים בנושא, מבינים את הנושא, שוקלים שיקולים ענייניים

לינור דויטש: אתה רומז שאנחנו לא מבינים ואני חולקת על התפיסה הזה

דוד ביטן: לינור, אני לא מומחה במחשבים, אני סומך על משרדי הממשלה

דוד ביטן:  כשעשינו דיון על הנושא הזה לא נתנו להם את הבקשה שלהם, אנחנו הקטנו את הזמנים

דוד ביטן:  משרד האוצר וכל הנציגים שהיו אמרו שזה לוקח זמן וזה הכול, בזה נגמר הסיפור

דוד ביטן:  אני לא עכשיו אתחיל להגיד שאם זה לוקח זמן הם מרוויחים יותר כסף, אבל טוב שהתחלנו במהלך של השקיפות והחוק הזה קיים וכמה שיותר מהר, אני מאמין שהאוצר ובנק ישראל וכו' לא יאפשרו להם לגלגל עיניים ולמשוך את הזמן סתם

עודד אופק: שני דברים

עודד אופק:  ראשית, אני רוצה להצטרף לחברתי כאן מלובי 99 ולומר תודה לאדוני על הישיבה הזאת שבעינינו היא מאוד מאוד חשובה בהעלאת המודעות לנושא

עודד אופק:  ואגב זאת שאמרתי את הדבר הזה, הייתי מבקש מאדוני, חוץ מהדברים שמצויים לפתחם של בנק ישראל בעניין הזה יש הרבה נושאים שאנחנו מוצאים שאפשר לתקן גם בחקיקה כדי לשכלל את התחרות, כדי לעודד תחרות

דוד ביטן: בסדר, אבל לא כל דבר זה חקיקה, אתם צריכים להבין

דוד ביטן:  זה דבר שאפשר לטפל במסגרת הנחיות של בנק ישראל ורשות התחרות וכו'

דוד ביטן:  לא כל דבר זה חקיקה

דוד ביטן:  אין צורך, נתנו זמן עכשיו להביא לנו מתווה מניח את הדעת

דוד ביטן:  אנחנו מסכימים שצריך שינוי בעניין הזה, לא שינוי שיפגע בקטנים ויעזור לגדולים, הם יחשבו על זה, יביאו לנו משהו

דוד ביטן:       לגבי החסמים, יש הסכמה על החסמים

דוד ביטן:  אם רשות התחרות וגם הרשות לניירות ערך אומרים את זה, אז זה דבר שכן צריך לטפל

דוד ביטן:  זה לא היה חלק מהדיון, אבל עלינו על זה בדיון, אז מצוין, גם את זה עד דצמבר יצטרכו לפתור

דוד ביטן:  ואם יש לכם נושא אחר, תציגו לבנק ישראל ולמי שצריך

עודד אופק: זה מה שרציתי, את האישור של אדוני, נושאים נוספים להעלות בפני הוועדה, לשלוח לכם כדי שגם תכירו אותם מהצד שלנו

דוד ביטן: תשלחו לנו אם אתם רוצים, אבל הכי טוב, במקום לשלוח לנו, אנחנו לא מנהלים את המדינה, תשלחו את זה לגופים שמטפלים בזה ועד דצמבר, אם יש בעיה שלא נפתרה יחד עם כל מה שדיברנו אז תציג לנו את זה בדצמבר

דוד ביטן:       תודה ללובי 99, אני רואה שאתם נלחמים על העניינים האלה, זה טוב מאוד

דוד ביטן:  תודה רבה לכולם